Қазақстан — Палестина қатынастары

Қазақстан — Палестина қатынастары —  Қазақстан Республикасы мен Палестина Мемлекеті арасындағы қатынастар.

 Дипломатия 
Қазақстан Республикасы мен Палестина Мемлекеті арасында дипломатиялық қатынастар 1992-ші жылғы 6-шы сәуірде орнатылды.

Палестинаның Қазақстандағы Елшілігі 1993-ші жылдың маусымынан бері жұмыс атқарады. 2015-ші жылдың қазан айынан бастап Палестинаның Қазақстандағы Елшісі Монтасер Абу Зейд.

2020-шы жылғы 22-ші ақпаннан бастап Қазақстан Республикасының Палестина Мемлекетіндегі Төтенше және Өкілетті Елшісі қызметін қоса атқарушы Айдарбек Тұматов болып табылады.

Қазақстан Республикасының Иордан Хашимиттік Корольдігіндегі Елшілігі Қазақстан мен Палестина арасындағы қарым-қатынастарға жетекшілік етіп келеді.

 Сапарлар 
Қазақстан Республикасының Тұңғыш Президенті – Елбасы Нұрсұлтан Назарбаев Палестинаға екі рет ресми сапар жасады (1995-ші жылғы желтоқсан, 2000-ші жылғы сәуір айы).

Палестина Мемлекетінің Президенті, Палестинаны Азат ету ұйымының, Палестина Ұлттық Әкімшілігінің Төрағасы Ясер Арафат Қазақстанға екі рет сапар жасады (1991-ші жылғы желтоқсанда, 1999-шы жылғы сәуірде).

 Ынтымақтастық 
Екі ел арасындағы тауар айналымының көлемі 2019 жылы 4,4 мың. АҚШ долларын құрады (импорт).

Қазақстан-Палестина шарт-құқықтық базасы келесі келісімдерден тұрады:
- Қазақстан Республикасының Үкiметi мен Палестина Мемлекетiнiң Үкiметi арасында экономика және өндiрiс саласындағы ынтымақтастық туралы келісім (1995 жылғы 27 желтоқсан);

- Қазақстан Республикасының Үкіметі мен Палестина Мемлекетінің Үкіметі арасындағы Палестина Мемлекетінің Қазақстан Республикасындағы Елшілігінің мұқтаждықтары үшін Астана қаласындағы офистік үй-жайды өтеусіз пайдалануға беру туралы келісім (2010 жылғы 16 қыркүйек).

Қазақстан халықаралық құқыққа және БҰҰ Қауіпсіздік Кеңесі мен БҰҰ Бас Ассамблеясының қарарларына сәйкес екі мемлекет құру жолымен Палестина мәселесін шешуді, сондай-ақ 1967 жылғы соғысқа дейінгі шекараларда тәуелсіз Палестина мемлекетін құруды қолдайды, сондай-ақ арабтардың бейбіт бастамасын және 194, 242 және 338 қарарларын орындауды қолдайды. 

2007 жылы Қазақстан өзінің Палестина елшілігін орналастыру үшін көп қабатты ғимаратты тегін пайдалануға берді

 Дереккөздер 

Санат:Қазақстанның халықаралық қатынастары
Санат:Палестинаның халықаралық қатынастары